[{"text_idx": "#000001", "text": "Gadewch i ni siarad: sut i gefnogi iechyd meddwl rhywun"}, {"text_idx": "#000002", "text": "Mae'r stigma ynghylch trafod ein hiechyd meddwl yn cael ei herio'n araf, ac er bod mentrau gwych yn helpu normaleiddio'r sgyrsiau hyn, gall fod yn anodd gwybod y peth 'iawn' i ddweud neu wneud os ydy rhywun yn estyn allan atoch chi am help."}, {"text_idx": "#000003", "text": "Mae elusennau, grwpiau cymorth, busnesau a hyd yn oed rhwydweithiau teledu yn codi ymwybyddiaeth o afiechyd meddwl trwy annog pobl i gysylltu ag eraill os ydynt yn ei chael hi\u2019n anodd."}, {"text_idx": "#000004", "text": "O gofio hyn, dyma rai pethau i\u2019w hystyried a ffyrdd o helpu rhywun sy\u2019n cael trafferth gyda\u2019u hiechyd meddwl."}, {"text_idx": "#000005", "text": "Weithiau, mae gwrando yn ddigon."}, {"text_idx": "#000006", "text": "Os yw rhywun rydyn ni\u2019n ei adnabod yn mynd trwy gyfnod anodd ac yn ceisio cymorth, gall ein greddf gyntaf fod ceisio datrys eu problemau trwy gynnig atebion."}, {"text_idx": "#000007", "text": "Fodd bynnag, weithiau gall clust i wrando yn unig heb roi sylw na barn fod yn rhyddhad ac yn gysur mawr."}, {"text_idx": "#000008", "text": "Gall rhoi cyfle i rywun leisio eu teimladau heb ymyrraeth hefyd arwain at wneud ei ddatrysiadau ei hun."}, {"text_idx": "#000009", "text": "Os bydd hyn yn helpu, gallai fod yn ddefnyddiol awgrymu therapi siarad \u2013 therapi sy\u2019n cynnig cyfle i ddatrys anawsterau trwy ddarparu lle diogel ac anfeirniadol i siarad, gweiddi neu grio\u2019n rhydd."}, {"text_idx": "#000011", "text": "Gofynnwch pa help yr hoffai ei gael gennych chi."}, {"text_idx": "#000012", "text": "Yn aml heb ofyn y cwestiwn pwysig hwn, rydym yn camu i ro\u0302l therapydd, a all roi pwysau diangen ac weithiau straen ar berthnasoedd."}, {"text_idx": "#000014", "text": "Gall hyn hefyd eich helpu i ddarganfod y ffordd orau i gefnogi rhywun heb i\u2019n pryder a\u2019n hawydd i\u2019w helpu fynd yn ormodol iddo."}, {"text_idx": "#000016", "text": "Weithiau mae neges destun yn ddigon, neu weithiau alwad ffo\u0302n. Gall hyd yn oed gwrdd bob wythnos i ddal i fyny wneud y tro. Er nad yw bob amser yn bosibl, mae neilltuo amser ar gyfer eich gilydd yn golygu y gallwch ganolbwyntio\u2019n llwyr ar fod yn gefnogol."}, {"text_idx": "#000018", "text": "Weithiau pan nad ydym yn gwybod beth i\u2019w ddweud, mae\u2019n haws ailadrodd dywediadau poblogaidd am les sy\u2019n ymddangos ar dopiau, matiau diod a chesys ffonau. Er y gallant ymddangos yn giwt, nid ydynt y peth mwyaf defnyddiol i\u2019w ddweud mewn gwirionedd."}, {"text_idx": "#000019", "text": "Gall dweud wrth rywun sy\u2019n ei chael hi\u2019n anodd i fod yn \u2018bositif\u2019 wneud iddo deimlo\u2019n ddiymadferth, oherwydd ei bod weithiau\u2019n anodd peidio a\u0302 gwybod pam rydym yn teimlo\u2019n isel neu sut i fod yn \u2018bositif\u2019."}, {"text_idx": "#000020", "text": "Gall yr ymadroddion hyn hefyd fychanu\u2019r hyn y gallai rhywun sy\u2019n cael trafferth gyda\u2019i iechyd meddwl fod yn ei brofi."}, {"text_idx": "#000022", "text": "Rhowch sicrwydd i\u2019r person fod afiechyd meddwl yn gyffredinol, ac nad yw cael trafferth yn golygu ein bod wedi torri, ond ein bod yn ddynol, a bod ein teimladau\u2019n ddilys."}, {"text_idx": "#000023", "text": "Gall anawsterau iechyd meddwl hefyd sbarduno teimladau o ansicrwydd, fel pe na baem yn bwysig. Achubwch ar y cyfle hwn i atgoffa\u2019r person o faint mae\u2019n ei olygu i chi a\u2019r rhai o\u2019i gwmpas."}, {"text_idx": "#000026", "text": "Mae\u2019n anodd gweld rhywun annwyl yn mynd trwy gyfnod anodd, a gall fod yn hawdd esgeuluso ein lles meddyliol ein hunain pan fyddwn yn ceisio bod yno i rywun arall."}, {"text_idx": "#000028", "text": "Does byth amser \u2018gwych\u2019 i brofi anawsterau iechyd meddwl, a gall jyglo bywyd pob dydd pan fyddwch eisiau bod yno i rywun fod yn llethol."}, {"text_idx": "#000029", "text": "Os ydych yn cefnogi rhywun sy\u2019n profi anawsterau gyda\u2019u hiechyd meddwl, mae\u2019n bwysig eich bod yn gwirio eich lles eich hun trwy ystyried sut rydych yn teimlo."}, {"text_idx": "#000030", "text": "Ystyriwch gadw dyddiadur hwyliau neu gofnod o sut rydych chi\u2019n teimlo. Nid oes rhaid ysgrifennu hyn; gellir ei deipio i\u2019ch nodiadau ffo\u0302n. Mae cymryd peth amser i feddwl am sut rydych chi\u2019n teimlo yn golygu eich bod chi\u2019n ystyried eich anghenion eich hun."}, {"text_idx": "#000031", "text": "Trwy wirio eich teimladau, rydych hefyd yn sicrhau eich bod yn gofalu am eich lles meddyliol eich hun, nid yn unig i chi\u2019ch hun ond hefyd i\u2019r rhai sy\u2019n teimlo eich bod yn cael eich cefnogi gennych chi."}, {"text_idx": "#000032", "text": "Os ydych chi\u2019n poeni amdanoch chi\u2019ch hun neu os yw rhywun yn lles ar unwaith, cysylltwch a\u0302\u2019r GIG 111 neu\u2019r Samariaid ar 0808 164 0123."}]